Temeljem članka 35. i članka 219. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21), članka 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09, 10/09) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana 19. listopada 2023. godine, donosi

**O D L U K U**

**o osnivanju prava služnosti u korist**

**tvrtke HRVATSKA ELEKTROPRIVREDA d.d. ZAGREB**

**Članak 1.**

1. Grad Gospić će u korist tvrtke **HRVATSKA ELEKTROPRIVREDA d.d. ZAGREB, Ulica grada Vukovara 37, Zagreb, OIB: 28921978587** (u daljnjem tekstu: **HRVATSKA ELEKTROPRIVREDA d.d. ZAGREB**), osnovati prava služnosti na nekretninama:

|  |  |  |  |
| --- | --- | --- | --- |
| **KATASTARSKA ČESTICA** | **BROJ ZK ULOŠKA** | **KATASTARSKA OPĆINA** | **POVRŠINA SLUŽNOSTI** |
| 8272/1 | 2832 | ŠIROKA KULA | 980,00 m2 |
| 8288 | 531 | ŠIROKA KULA | 118,00 m2 |
| 8289 | 531 | ŠIROKA KULA | 303,00 m2 |

**Članak 2.**

1. Pravo služnosti iz članka 1. ove Odluke osniva se u svrhu polaganja, izgradnje, održavanja i korištenja elektroenergetskog objekta PODZEMNA NISKONAPONSKA MREŽA (NNM) iz TS 10 (20)/0,4 kV ĆUKOVAC – IZLAZ ĆUKOVAC, sve kako je ucrtano na priloženim grafičkim podlogama u svrhu rješavanja imovinsko-pravnih odnosa, koje čine sastavni dio Ugovora.

**Članak 3.**

1. Pravo služnosti osniva se na neodređeno vrijeme, sve dok na nekretninama koje su predmet prava služnosti bude izgrađen elektroenergetski objekt PODZEMNA NISKONAPONSKA MREŽA (NNM) IZ TS 10 (20)/0,4 kV ĆUKOVAC – IZLAZ ĆUKOVAC.

**Članak 4.**

1. Za osnovanu služnost na nekretninama iz članka 1. ove Odluke ne plaća se naknada, sukladno odredbi članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21),

**Članak 5.**

1. Ovlašćuje se gradonačelnik Grada Gospića da s HRVATSKOM ELEKTROPRIVREDOM d.d. ZAGREB, sklopi Ugovor o osnivanju prava služnosti iz članka 1. ove Odluke, kojim će se regulirati međusobna prava i obveze.

**Članak 6.**

1. Ova Odluka stupa na snagu dan nakon dana objave u „Službenom vjesniku Grada Gospića“.

KLASA: 940-01/23-01/111

URBROJ: 2125-1-01-23-04

Gospić, 19. listopada 2023. godine

PREDSJEDNICA GRADSKOG VIJEĆA

GRADA GOSPIĆA

Ana-Marija Zdunić, mag. iur., v.r.